Na temelju članka 5. i članka 6. st. 2. Zakona o kulturnim vijećima i financiranju javnih potreba u kulturi („Narodne novine“, broj 83/22), članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15 – ispravak, 123/17, 98/19 i 144/20), članka 26. i 105. Statuta Općine Kloštar Ivanić (“Glasnik Zagrebačke županije“, broj 13/21) i članka 64. Poslovnika Općinskog vijeća Općine Kloštar Ivanić („Glasnik Zagrebačke županije“, broj 32/21) Općinsko vijeće Općine Kloštar Ivanić na 4. sjednici održanoj dana 17.12.2025. godine donosi

**P R O G R A M**

**JAVNIH POTREBA U KULTURI U 2026. GODINI**

I.

Programom javnih potreba u kulturi na području Općine Kloštar Ivanić u 2026. godini (u daljnjem tekstu: Program) utvrđuju se kulturne djelatnosti i poslovi, akcije i manifestacije u kulturi koje će se financirati iz Proračuna Općine Kloštar Ivanić, kao i iz Proračuna Zagrebačke županije, odnosno Državnog proračuna Republike Hrvatske, kada su te javne potrebe od zajedničkog interesa za Općinu, Županiju i Republiku Hrvatsku.

II.

Javne potrebe u kulturi na području Općine Kloštar Ivanić ostvarivati će se:

* djelovanjem udruga u kulturi te pomaganjem i promicanjem kulturnog i umjetničkog stvaranja temeljem utvrđenih kriterija,
* akcijama i manifestacijama u kulturi koje će pridonijeti razvitku i promicanju kulturnog života,
* djelovanjem Knjižnice u Kloštar Ivaniću,
* održavanjem i nabavom nove opreme za obavljanje stručnog rada u kulturi,
* tiskanjem vrijednih knjiga,
* investicijskim održavanjem objekata od značaja za kulturne djelatnosti, adaptacijom objekata kulture i sakralnih spomenika kulture.

III.

Na području Općine Kloštar Ivanić:

1. djeluju:

– KUD Kloštar,

* KUD Obreška,
* Mažoretkinje Kloštar,
* Knjižnica u Kloštar Ivaniću,
* Ogranak Matice Hrvatske,
* Udruga Prijatelji Kloštra,
* „Kraljica Katarina“ Udruga Hrvata BiH Kloštar Ivanić,
* Obiteljski radio Ivanić-Grad,
* Kazalište „Janus“,
* Prijatelji baštine – Amici Hereditatis.

1. održavaju se:

* kulturne manifestacije (izložbe, promocije, tribine, koncerti i sl.),

1. planira se:

* sufinanciranje programa i projekata udruga i ustanova koje djeluju na području kulture, a koje svojim radom pridonose razvoju kulturnog života Općine
* potpora radu Knjižnice u Kloštar Ivaniću,
* sufinanciranje elektroničkih medija koji djeluju na području Općine i promiču kulturne, obrazovne i društvene sadržaje,
* provedba radova na **sanaciji i obnovi objekta „stare apoteke“**, s ciljem očuvanja kulturno-povijesne vrijednosti građevine te stvaranja uvjeta za buduće korištenje prostora u kulturne i društvene svrhe,
* provedba **aktivnosti vezanih uz zaštitu spomenika kulture** i **zaštitu muzejske i zavičajne građe**.

IV.

Za javne potrebe iz toč. II. ovog Programa te za sakralne spomenike i objekte kulturnog značaja osiguravaju se ukupna sredstva i to:

1. iz Proračuna Općine Kloštar Ivanić 240.000,00 EUR

**UKUPNO: 240.000,00 EUR**

V.

Realizacija ovog Programa ovisi o financijskom ostvarenju prihoda Proračuna Općine Kloštar Ivanić.

VI.

Raspored sredstava za aktivnosti iz toč. II. ovog Programa provest će se putem natječaja, a samo u iznimnim slučajevima izravno, sukladno važećim propisima, o čemu će se sa korisnicima financijskih sredstava sklopiti Ugovor.

VII.

Ako se u Proračunu Općine Kloštar Ivanić neće ostvariti planirani prihodi, sredstva iz toč. IV. ovog Programa uplaćivati će se prema mogućnostima iz Proračuna.

VIII.

Program javnih potreba u kulturi u 2026. godini stupa na snagu 01. siječnja 2026. godine, a objavit će se u „Glasniku Zagrebačke županije“.

KLASA: 612-01/25-01/0005

URBROJ: 238-14-01-25-2

Kloštar Ivanić, 17.12.2025.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

PREDSJEDNIK

OPĆINSKOG VIJEĆA:

Krešimir Bunjevac